Zapisnik sjednice Učiteljskog vijeća održane dana 01.09.2021. godine u prostoriji Zbornice Osnovne škole Donji Lapac s početkom u 10:00 sati.

Dnevni red:

1. Kalendar rada za školsku 2021./2022. godinu
2. Pripreme i zaduženja za novu školsku godinu
3. Možebitno

Nazočni: Ravnatelj škole Marko Matić, Monika Petrov, Martina Gecan, Igor Lulić, Mirjana Prusac, Kristina Milan, Predrag Sušić, Olivera Mazija, Ljiljana Klobučar, Josip Prusac, Radmila Kuga, Ljubica Godeč, Božana Brnjas, Miroslav Klobučar, Maja Samaržija, Štefica Barišić i Zlatko Brnjas kao zapisničar

Izočni: opravdali izostanak

Ravnatelj pozdravlja nazočne učitelje i stručne suradnike, te konstatira da je na sjednici nazočan dovoljan broj članova za punovažno odlučivanje i čita prijedlog dnevnoga reda ove sjednice. Nakon pročitanog dnevnoga reda, ravnatelj pita članove imaju li pitanja, primjedbi ili nadopuna na navedeni dnevni red, pitanja, primjedbi i nadopuna nema te ravnatelj daje na glasovanje navedeni dnevni red ove sjednice.

ODLUKA: javnim dizanjem ruku usvaja se dnevni red ove sjednice. Ova Odluka jednoglasno je usvojena sa 16 javnih glasova.

AD1.) Kalendar rada za školsku 2021./2022. godinu

Ravnatelj čita prvu točku dnevnoga reda, te učitelje i stručne suradnike poznaje sa kalendarom rada na školsku 2021/2022. godinu. Ravnatelj ističe kako nastava počinje 06.9.2021. godine i završava 21.6.2021. godine. Isto tako navodi i odmore učenika te dane u kojima se nastava ne odvija. Nakon izlaganja ravnatelja, koji pita članove imaju li pitanja ili nadopuna. Pitanja i nadopuna nema, te ravnatelj zaključuje prvu točku dnevnoga reda.

AD2.) Pripreme i zaduženja za novu školsku godinu

Ravnatelj čita drugu točku dnevnoga reda, te navodi učitelje koji će biti učitelji/ice predmetne nastave a to su: prvi razred Ljiljana Klobučar, drugi razred Martina Dražić, treći razred Olivera Mazija, i četvrti razred Mirjana Prusac. Nadalje ravnatelj navodi kako će po predmetima za sada ostati učitelji isti kao i prethodne nastavne godine do raspisivanja natječaja za popunjavanje radnih mjesta koja su nestručno zastupljena. Ravnatelj također navodi razrednike predmetne nastave. Peti razred Martina Gecan, šesti razred Milena Bajić, sedmi razred Predrag Rodić i osmi razred Josip Prusac. Nadalje ravnatelj navodi kako je u predmetu katoličkog vjeronauka došlo do promjene vjeroučitelja temeljem odluke Biskupije, te da će od sada nastavu izvoditi velečasni Igor Lulić kojemu još jednom želi dobrodošlicu. Nakon izlaganja ravnatelj pita članove imaju li pitanja, primjedbi ili nadopuna. Pitanja i primjedbi, nadopuna nema, te ravnatelj zaključuje drugu točku dnevnoga reda.

AD3.) Možebitno

Ravnatelj čita treću točku dnevnoga reda, navodi kako je Oš Donji Lapac zaprimila Odluku o ustroju razrednih odjela te da i dalje Oš Donji Lapac izvodi nastavu u čistim razrednim odjelima od 1.- 8. razreda. Nadalje upoznaje radnike sa epidemiološkim mjerama koje je iznio ministar znanosti i obrazovanja na online sastanku. Nakon izlaganja ravnatelja, riječ uzima pedagoginja Kristina Milan koja učitelje upoznaje još jednom sa elementima vrednovanja učenika te ističe kako svi još jednom trebaju na iste obratiti pozornost. Nakon izlaganja pedagoginje riječ uzima ravnatelj, te navodi kako se u ponedjeljak 6.9.2021. godine neće održavati nastava, već podjela rasporeda i knjiga te Sveta misa za početak školske godine u 9:30 sati. Ravantelj šita članove imaju li što za dodati. Pitanja i nadopuna nema, te ravnatelj zaključuje sjednicu.

Sjednica je završila u 10:30 sati.

Zapisničar: Ravnatelj škole:

Zlatko Brnjas Marko Matić, prof.